מיכל ליבנה, דולה ונטורופתית - Part 2
כשהתינוק יוצא לאוויר העולם עוטף אותו חומר סמיך ולבן. זה בכלל לא לכלוך - זהו ורניקס: שכבה שומנית שמגנה על התינוק מפני חיידקים ומזהמים, שומרת על חום גופו, מזינה את עורו ונוגדת אלרגנים. חבל לשטוף את כל זה בטוש חפוז בבית החולים. בעיניי חשוב שחווית האמבטיה הראשונה תהיה איטית ורגועה, מלאה סבלנות ואהבה, מילים רכות ושירים, והרבה כבוד לגוף הקטן הזה.
"מיכל יקרה, תודה ענקית: תודה על קורס אינטימי שהעניק כמות מדהימה של ידע. תודה שהיית איתנו ברגע הנפלא ביותר בחיינו (וסליחה על ההקפצה מהנופש). תודה שהרגעת, שליטפת, שהקלת על הכאב, שידעת מתי אנחנו זקוקים לך ומתי אנחנו צריכים את הלבד. הרוגע, החום והביטחון שלך איפשרו לנו לעבור את היום המרגש הזה כחוויה מדהימה ובלתי נשכחת. אוהבים מאוד, אהרון, קרן ועומר"
בעוד כמה שבועות יבקעו ממך חיים חדשים: ההריון, שהפך לחלק ממך, ייגמר בבת אחת — ופתאום תחבקי את הילד או הילדה שאת מחכה להם כל כך. התפקיד שלי הוא להביא אותך אל הרגע הגדול הזה מוכנה ובטוחה, ולסייע לך לחוות לידה רגועה ונהדרת. חשבי עליי כעל אחות גדולה ומנוסה שכבר היתה בחדר הלידה המון פעמים: הליווי שלי יספק לך את הידע, הביטחון והשקט, שיעזרו לך לממש את הלידה שעליה חלמת.
מגע היא הדרך הישירה והטבעית ביותר להביע אהבה לתינוק, ועיסוי תינוקות הוא דרך נהדרת לתת את המגע האינטימי הזה. בסדנת העיסוי והרפלקסולוגיה לתינוקות שלי תגלי דרכים חדשות להגיע לקטנטן שלך, תלמדי כלים מעשיים להקלה על בעיות שינה וכאבי בטן, ותכירי אימהות כמוך, שישמחו לתמוך בך ולחלוק מנסיונן.
חדר הלידה יכול להיות מקום מבלבל ומלחיץ, וכדאי שתגיעו אליו בקיאים ורגועים. בהכנה שלי תלמדי מה תעברי מהצירים הראשונים ועד החזרה הביתה ואחריה, איך להתמודד עם הכאב, הפחד והרגשות המציפים, וכיצד יוכל בן זוגך לתמוך בך וליטול חלק ממשי בהליך. ההכנה תגבש אצלך ביטחון ביכולתך ללדת, ותהפוך את הלידה לחוויה טובה ומעצימה.
הגב מפורק, הקרסוליים נפוחים, והתכווצויות השרירים מעירות אותך בלילה? אשמח לפגוש אותך, לשחרר עומסים ושרירים נוקשים, ולהפעיל הורמונים שיקלו גם על כאבי הגב והראש — ואם יהיה צורך, גם יזרזו את הלידה.